钦定古今图书集成/历象汇编/庶征典/第124卷 > 《娄元礼田家五行》 > 后汉
## 钦定古今图书集成/历象汇编/庶征典/第124卷 > 《娄元礼田家五行》 > 后汉

### 光武帝建武四年东郡以北伤水

按《后汉书光武帝本纪》。不载。　按《五行志》注。《古今注》
云云。

建武七年，雨水、雒水溢。

按《后汉书光武帝本纪》：建武七年，“是夏连雨水。”　按
《五行志注》，《古今注》：“七年六月戊辰，雒水盛溢，至津城
门，帝自行水。弘农都尉治折，为水所漂，杀民溺，伤稼，
坏庐舍。”

建武八年秋，大水。

按《后汉书光武帝本纪》云云　按《五行志注》：《东观书》
曰：建武八年间，郡国比大水，涌泉盈溢。杜林以为仓
卒时兵，擅权作威，张氏虽皆降散，犹尚有遗脱。长吏
制御无术，令得复炽，元元侵陵之所致也。上疏曰：“臣
闻先王无二道，明圣用而治，见恶如农夫之务去草
焉。芟夷蕴崇之，绝其本根，勿使能殖，畏其易也。古今
通”道，传其法于有根，狼子野心，奔马善惊，成王深知
其终卒之患，故以殷世六族分伯禽，七族分康叔，怀
姓九宗分唐叔，检押其奸宄，又迁其馀于成周旧地，
杂俗旦夕拘录，所以挫其强御之力，诎其骄恣之节
也。及汉初兴，上稽旧章，合符重规，徙齐诸田。楚、昭、屈、
景、燕、赵、韩、魏之后以稍弱，六国强宗，邑“里无营利之
家，野泽无兼并之民，万里之统，海内赖安。辄因衰麤
之痛，胁以送终之义，故遂相率而陪园陵，无反顾之
心。”追观往法，政皆神道设教，强干弱枝，本支百世之
要也。是以皆永享康宁之福，无怵惕之忧，继嗣承业，
恭己而治，盖此助也。其被灾害民，轻薄无累，重者两
府遣吏护送饶谷之郡，“或惧死亡，卒为佣赁，亦所以
消散其口，救赡全其性命也。”昔鲁隐有贤行，将致国
于桓公，乃留连贪位，不能早退。况草创兵长，卒无德
能，直以扰乱乘时，擅权作威，玉食狃猱之意，徼幸之
望，曼延无足，张步之计是也。小民负县官，不过身死；
负兵家，灭门殄世。陛下昭然独见成败之端，或属诸
侯官府，元元少得举首仰视，而尚遗脱二千石，失制
御之道，令得复昌炽纵横。比年大雨，水潦暴长，涌泉
盈溢，灾坏城郭官寺吏民庐舍，溃徙离处，溃成坑坎。
臣闻水，阴类也。《易》卦“地上有水，比”，言性不相害，故曰
乐也。而猥相毁垫，伦失常败，百姓安居，殆阴下相为
蠹，贼有小大，胜负不齐，均不得其所，侵陵之象也。《诗》
云：“畏天之威，于时保之。”惟陛下留神明察，往来惧思，
天下幸甚。

建武三十年五月，大水。

建武三十一年夏五月，大水。

按：以上《后汉书光武本纪》云云。

### 明帝永平三年大水

按：《后汉书明帝本纪》：“永平三年，京师及郡国七，大水。”
“永平八年，大水。”

按：《后汉书明帝本纪》：“八年秋，郡国十四大水。”

### 和帝永元元年大水

按《后汉书和帝本纪》，永元元年，郡国九大水。　按《五
行志》：“元年七月，郡国九大水，伤稼。”京房《易传》曰：“颛事
有知，诛罚绝理，厥灾水，其水也而杀人。陨霜大风天
黄。饥而不损，兹谓泰，厥水水杀人。辟遏有德，兹谓狂，
厥水水流杀人，已水则地生虫。归狱不解，兹谓追非，
厥水寒，杀人。追诛不解，兹谓不理，厥水五谷不收。大
败不解，兹谓背阴，厥水流入国邑，陨霜杀谷。”是时和
帝幼，窦太后摄政，其兄窦宪干事，及宪诸弟皆贵显，
并作威虣虐，尝所怨恨，辄任客杀之。其后窦氏诛灭。
永元十年，大水。

按《后汉书和帝本纪》。永元十年夏五月。京师大水。
按《五行志注》。《东观书》曰：“十年五月。京师大雨。南山水
流出至东郊。坏民庐舍。”

永元十二年，大水。

按《后汉书和帝本纪》，“永元十二年六月，舞阳大水，赐
被水灾尤贫者谷，人三斛。”　按《五行志》，十二年六月，
颍川大水，伤稼。是时和帝幸邓贵人，阴有欲废阴后
之意。阴后亦怀恚怨。一曰，先是恭怀皇后葬礼有缺，
窦太后崩，后乃改殡梁后，葬西陵。征舅三人皆为列
侯，位特进，赏赐累千金。

按《广州先贤传》：“和帝时，策问阴阳不和，或水或旱，方
正郁林布衣养奋，字叔高，对曰：天有阴阳，阴阳有四
时，四时有政令。春夏则子惠布施宽仁，秋冬则刚猛
盛威，行刑赏罚，杀生各应其时，则阴阳和，四时调，风
雨时，五谷升。今则不然，长吏多不奉行时令，为政举
事，干逆天气，上不恤下，下不忠上，百姓困乏而不恤”
哀，众怨郁积，故阴阳不和，风雨不时，灾害缘类。“水”者，
阴盛。小人居位，依公营私，谗言诵上。雨漫溢者，五谷
有不升，而赋税不为减，百姓虚耗，家有愁心也。

以来，阴雨过节，暖气不效，将有厥咎。寤寐忧惶，未知
所由。昔夏后恶衣服，菲饮食。孔子曰：‘吾无间然’。今新
遭大忧，且岁节未和，彻膳损服，庶有补焉。其减大官、
导官、尚方内署诸服御珍膳靡丽难成之物。”　按《安
帝本纪》，延平元年秋八月癸丑即位。九月辛丑，六州
大水。　按《五行志》，延平元年五月，郡国三十七大水，
伤稼。董仲舒曰：“水者，阴气盛也。”是时，帝在襁抱，邓太
后专政。

### 安帝永初元年山水出

按《后汉书安帝本纪》，永初元年冬十月辛酉，新城山
泉水大出。是岁郡国四十一雨水或山水暴至。　按
《五行志》，永初元年冬十月辛酉，河南新城山水虣出，
突坏民田，坏处泉水出，深三丈。是时司空周章等以
邓太后不立皇太子胜而立清河王子故，谋欲废置。
十一月事觉，章等伏诛。是年郡国四十一水出，漂没
民人。《谶》曰：“水者，纯阴之精也。阴气盛，洋溢者，小人专
制擅权，妒嫉贤者，依公结私，侵乘君子，小人席胜，失
怀得志，故涌水为灾。”

永初二年，大水。

按《后汉书安帝本纪》，“永初二年六月，京师及郡国四
十大水。”　按《五行志》，“二年大水。”〈注〉臣昭案：《本纪》，京师
及郡国四十有水。《周嘉传》：“是夏旱，嘉收葬客死骸骨，
应时澍雨，岁乃丰稔。”则水不为灾也。　按《杨厚传》，“永
初二年，洛阳大水，邓太后使中常侍承制问之，厚对
以为诸王子多在京师，容有非常，宜急发遣，各还本
国。”太后从之，克水退期日，皆如所言，除为中郎。
永初三年，大水。

按：《后汉书安帝本纪》：“三年，京师及郡国四十一雨水。
永初四年，大水。”

按：《后汉书安帝本纪》：四年“秋七月乙酉，三郡大水。”
永初五年，“大水。”

按《后汉书安帝本纪》：“五年，郡国八雨水。”　按《五行志》：
“五年大水。”是时邓太后犹专政。

### 延光三年大水

按《后汉书安帝本纪》，“延光三年，郡国三十六雨水。”
按《五行志》，“延光三年，大水流，杀民人，伤苗稼。”是时，安
帝信江京、樊丰及阿母王圣等谗言，免太尉杨震，废
皇太子。

### 顺帝永建元年水

按：《后汉书顺帝本纪》：永建元年：“冬十月甲辰，诏以水
潦令人半输今年田租。伤害十四以上，勿收责，不满
者以实除之。”

永建四年，大水。

按《后汉书顺帝本纪》：“四年夏五月，五州雨水。”　按《左
雄传》：四年，司冀有大水。雄推较灾异，以为下人有逆
上之征。

〈注〉《天镜经》曰：“大水自平地出，破山杀人，其国有丘。”

### 永和元年大水

按《后汉书顺帝本纪》，不载。　按《杨厚传》，“厚三迁为侍
中，时蒙引见，访以时政。永和元年，上京师应有水患。
是夏，洛阳暴水，杀千馀人。”

### 质帝本初元年海水溢

按《后汉书质帝本纪》：“本初元年五月庚寅，海水溢。戊
申，使谒者案行收葬乐安北海。人为水所漂没死者，
又禀给贫羸。”　按《五行志》，本初元年五月，海水溢乐
安北海，溺杀人物。是时帝幼，梁太后专政。〈注〉《方储对
策》曰：“民悲怨则阴类强，河决海，澹池动上涌。”

### 桓帝建和二年大水

按《后汉书桓帝本纪》，“建和二年秋七月，京师大水。”
按《五行志》，建和二年七月，京师大水。去年冬，梁冀枉
杀故太尉李固、杜乔。

建和三年，大水。

按《后汉书桓帝本纪》。“三年八月京师大水。”　按《五行
志》。“是时梁太后犹专政。”

### 永兴元年秋河水溢

按《后汉书。桓帝本纪》。永兴元年“秋七月。河水溢。百姓
饥穷。流冗道路。至有数十万户。冀州尢甚。诏所在赈
给乏绝。安慰居业。”　按《五行志》。“永兴元年秋。河水溢。
漂害人物。”〈注〉《京房占》曰：“江河溢者，天有制度，地有里
数，怀容水泽，浸溉万物。今溢者，明在位者不胜任也，
三公之祸不能容也。率执法者利刑罚，不用常法。”
按《朱晖传》：晖子颉，颉子穆，字公叔，举高第，为侍御史。
永兴元年，河溢，漂害人庶数十万户，百姓荒馑，流移
道路，冀州盗贼尢多，故擢穆为冀州刺史。

### 永寿元年洛水溢南阳大水

按《后汉书。桓帝本纪》，“永寿元年六月，洛水溢，坏鸿德
苑。南阳大水。”　按《五行志》，“永寿元年六月，雒水溢至
津阳城门，漂流人物。是时梁皇后兄冀秉政，疾害忠
直，威权震主，后遂诛灭。”

====永康元年大水海溢====按《后汉书。桓帝本纪》。“永康元年八月，六州大水。渤海
海溢。诏州郡溺死者七岁以上钱，人二千。一家皆被
害者。悉为收殓。其亡失谷食，禀人三斛。”　按《五行志》。
是时桓帝奢侈淫祀。其十有一月崩，无嗣。

### 灵帝建宁四年海溢

按：《后汉书灵帝本纪》：“建宁四年二月癸卯，海水溢。”

### 熹平二年海溢

按《后汉书灵帝本纪》，“熹平二年六月，东莱、北海海水
溢。”　按《五行志》，“熹平二年六月，东莱、北海海水溢出，
漂没人物。”三年秋，雒水出。四年夏，郡国三水，伤害秋
稼。

熹平三年秋，雒水溢。

按《后汉书灵帝本纪》云云。

熹平四年夏四月，《郡国七》大水。

按《后汉书灵帝本纪》云云。

### 光和六年秋金城河水溢

按《后汉书。灵帝本纪》云云。　按《五行志》。“光和六年秋。
金城河溢。水出二十馀里。”

### 中平五年大水

按《后汉书灵帝本纪》：“中平五年六月，郡国七大水。”
按《五行志》，“中平五年，郡国六水大出。”〈注〉臣昭案：《袁山
松书》曰“山阳、梁、沛、彭城、下邳、东海、琅邪”，则是七郡。

### 献帝建安二年秋九月汉水溢

按《后汉书献帝本纪》云云。　按《五行志》。建安二年九
月。汉水流。害人民。是时天下大乱。

建安十二年，大水。

按《后汉书。献帝本纪》。不载　按《魏志武帝本纪》。献帝
建安十二年。“秋七月。大水。”

建安十七年秋七月，大水，洧水、颍水溢。

按：《后汉书献帝本纪》云云。

建安十八年，大水。

按《后汉书献帝本纪》。“建安十八年夏五月，大雨水。”
按《五行志》，“十八年夏六月，大水。”〈注〉《献帝起居注》曰：“七
月大水，上亲避正殿，八月以雨不止，且还殿。”

建安二十四年秋八月，汉水溢。

按：《后汉书献帝本纪》云云。